**ΔΕΛΤΙΟ ΤΥΠΟΥ**

**Ρεσιτάλ Πιάνου του Δημήτρη Ντρουμπογιάννη**

**Πέμπτη 28 Δεκεμβρίου 2023, ώρα 21.00**

**Θέατρο Μίκης Θεοδωράκης**

Η **Περιφέρεια Κρήτης-Περιφερειακή Ενότητα Χανίων** σε συνεργασία με το **Δήμο Χανίων** και την **ΚΕΠΠΕΔΗΧ – ΚΑΜ** διοργανώνουν **Ρεσιτάλ Πιάνου** του **Δημήτρη Ντρουμπογιάννη,** με έργα Κλασικής Μουσικής Ελλήνων Συνθετών, την **Πέμπτη 28 Δεκεμβρίου 2023** και **ώρα 21:00,** στο θέατρο **“Μίκης Θεοδωράκης”**.

Ένα ξεχωριστό μουσικό οδοιπορικό με σπουδαία κλασικά έργα, χαρισματικών και καταξιωμένων δημιουργών, για solo piano των **Δημήτρη Καψωμένου, Μάνου Χατζιδάκι, Μίκη Θεοδωράκη, Θάνου Μικρούτσικου.**

Μουσικές συνθέσεις που εκτείνονται από τον μινιμαλισμό και τον δωδεκαφθογγισμό, έως την μετουσίωση παραδοσιακών μουσικών θεμάτων σε δεξιοτεχνικές αυτοτελείς αφηγηματικές μονάδες.

Η μοναδική αυτή ελληνική πιανιστική εργογραφία συνενώνει και συνθέτει ένα μουσικό μωσαϊκό ηχοχρωμάτων, τεχνοτροπιών και μουσικών ρευμάτων, με πρωταγωνιστικό λόγο τον εκφραστικό πλουραλισμό του πιάνου.

**Η Είσοδος είναι ελεύθερη για το κοινό.**